钦定古今图书集成/理学汇编/文学典/第014卷 > 淮南王安
## 钦定古今图书集成/理学汇编/文学典/第014卷 > 淮南王安

按《汉书》本传：“淮南王安，为人好书鼓琴，不喜弋猎狗
马驰骋，亦欲以行阴德，拊循百姓，流名誉，招致宾客
方术之士数千人，作为《内书》二十一篇，《外书》甚众。又
有《中篇》八卷，言神仙黄白之术，亦二十馀万言。时武
帝方好艺文，以安属为诸父，辩博善为文辞，甚尊重
之。每为报书及赐，常召司马相如等视草。迺遣初，安”
入朝，献所作《内篇》新出，上爱秘之，使为《离骚传》，旦受
诏。日食时，上又献《颂德》及《长安都国颂》。每宴见，谈说
得失及方技赋颂，昏暮然后罢。